Lensi Römmer-Kuus
Lensi Römmer-Kuus (esinejanimega Lency, kirikuraamatus Helene-Kristine Rackfeldt, abielludes 1921–1935 Römmer, 1935–1942 Römmer-Põlla, alates 1942 Römmer-Kuus), 18. detsember 1903 Tallinn – 20. november 1993 Stockholm) oli eesti näitleja ja lavastaja. Ta põgenes 1944. aastal Nõukogude okupatsiooni eest Rootsi. Eesti Pagulasteater Rootsis, Eesti Teater Rootsis ja Stockholmi Eesti Teater olid tema elus väga olulisel kohal. Ta oli Stockholmi Eesti Teatri üks asutajaid, tegutses seal ka ise näitlejana ning lavastas 33 näidendit, neist 13 olid tema enda dramatiseeringud.